“สธ.” เผยไทยติด “โควิด” ใหม่ 2,012 คน เสียชีวิตเพิ่ม 15 ราย
“สธ.” เผยไทยติด “โควิด” ใหม่ 2,012 คน เสียชีวิตเพิ่ม 15 ราย
28 เม.ย. 2564

ผู้สื่อข่าวรายงานว่า กรมควบคุมโรค กระทรวงสาธารณสุข (สธ.) รายงานพบผู้ติดเชื้อโควิด-19 รายใหม่อีก 2,012 ราย ทำให้มียอดผู้ป่วยยืนยันสะสมแล้วจนถึงวันนี้ 61,699 ราย หายป่วยเพิ่ม 851 ราย รวมสะสม 34,402 ราย คงเหลือรักษาตัว 27,119 ราย
นอกจากนี้ มียอดผู้เสียชีวิตเพิ่มขึ้นอย่างต่อเนื่อง โดยมีผู้เสียชีวิตเพิ่มอีก 15 ราย ทำให้การระบาดระลอกใหม่ตั้งแต่เดือน เม.ย.2564 นั้นมียอดผู้เสียชีวิตสะสม 84 ราย ขณะที่ภาพรวมของการเสียชีวิตจากสถานการณ์โควิด-19 มีผู้เสียชีวิตแล้ว 178 ราย